Am daem morge hei mir mit em James abgmacht gha, das mir zur Great Wall use goeh. Er het de dadrufabe grad si Vater mobilisiert, wo ues vorem Schaffe die  einehaub Stund! het use chauffiert. Er uebertribs mit sire Gaschtfruendschaft langsam, aber es isch ja lieb vo ihm...      So si mir de in Badalung mit de andere 3000 Tourischte uf die Mur ufe u bi 37 Grad am Schatte (wo's uf dr Mur ja nid het) es Stueck gloffe. Die obligate Foeteli mit aune chinesische  Tourischte hei mir ueber ues la ergah. Mir si itze sicher i 300 witere Fotoaubene unter 'i ha mit em ne "westerner" fruendschaft gschlosse' atztraeffe.    Dr Waeg zruegg si mir de zmindscht es Stueck naeb dr Mur gloffe, wos zwuescheduere chli Schatte vo de Boeim het gaeh.      Nachdaem mir de aui gnueg  vo de Tourischte hei gha, hei mir dr Boess zruegg nach Beijing gno. Dr James hets de mit em Tagesprogramm guet gmeint, u ufem Waeg zruegg si mir no duer drue witeri Outdoor-Laede gstouperet, obwou mir nid wuerklech oeppis brucht hei.    Es het sech de so ergaeh, dass mir wiedermau mitte am Nami si ga aesse. Gaege Abe si mir de zruegg richtig Jugi u hei no Hotel zueglet. Ds Hotel het  d Megan scho reserviert gha, woeu ihre Vater am naechschte morge vo de Staate isch igfloge.